П Р О Т О К О Л   № 1
Днес 15.05.2019 г. в 13.00 ч. Комисия назначена със заповед № 150/18.04.2019 г. на директора на ДГ № 141 продължи работата си по разглеждане, оценка и класиране на  оферти за избор на изпълнител по реда на глава 26 ЗОП с предмет: „Доставка на хранителни продукти за нуждите на ДГ № 141 „Славейкова поляна“, ул. „Света гора“ № 32.
Комисията констатира, че в определения срок за предоставяне на допълнителни документи от участника „Джое Кетъринг“ ЕООД е получен плик рег. № 885/14.05.20019 г. в 15.45 ч.
Участникът е предоставил:

1. 4 бр. копие от регистрационните талони, разрешителни за превоз на името на участника, съгласно изискванията на Българската агенция за безопасност на храните /БАБХ/.
   2.EN ISO 9001:2015

   3. EN ISO 22000:2005 
  Представените сертификати са с обхват съответстващ на предмета на поръчката.
Комисията констатира, че са представени всички изискуеми документи и допуска участника  до „Джое Кетъринг“ ЕООД по-нататъшно участие в конкурса.
I. Разглеждане на технически предложения на участниците допуснати до следващия етап от комисията.

1.Концепция за организация на доставката на храни предложена от „Бети-М“ ЕООД съдържа:
В уводната част на предложението, участникът е направил кратка анотация представяща данни за правния статут на дружеството, предмета на дейност и придобития от дружеството дългогодишен  опит в доставката на храни за детски и учебни заведения, технологично оборудване. Описание и разпределение на отговорностите и задълженията на членовете на екипа: управител, прокурист, управител склад, касиер-счетоводител, технически сътрудник, шофьор. Разписана е кратка методология на работата за изпълнение на поръчката за трите ясли изразена в три точки: 1.транспорт и товаро-разтоварни дейности до съответния обект. 2. Изпълнение на спешни доставки до обекта при извънредни доставки. 3. След продажни услуги – замяна на продукти и уреждане на рекламации. Всички продукти ще се доставят до детските заведения в съответствие с Регламент 1169/2011 г. За изпълнение на доставките фирмата ще използва четири бр. собствени транспортни автомобила снабдени с необходимото хладилно оборудване.

Изисквания към качеството на хранителните продукти - дадена е гаранция, че всеки доставен продукт ще бъде  с остатъчен срок на годност не по-малко от 70 % към датата на доставка, като доставените хранителни продукти ще отговарят на всички действащи нормативни изисквания.

Описание на начина на извършване на доставката – организация и координация на целия процес по изпълнението представен в диаграма. Отделно е показано в таблица процеса на обработване на заявка, която е обща и без конкретика. Наличие на складов софтуер на фирмата, в който се генерират данни за идентификация и проследимост на всеки постъпил във фирмата хранителен продукт.  Осигурени са подходящи условия за съхранение на хранителните продукти, включително разделно съхранение на различните групи храни. Хранителните продукти се подреждат по начин, по който де се осигури изтеглянето им на принципа „първи влязъл, първи излязъл“. Управление на несъответстващ продукт – разписани са правила за установяване на несъответстващ продукт, вкл. начините за приемане на рекламации от клиенти. Мониторинг – описани са основните методи на мониторинга.
Комисията констатира, че в концепцията за организация на доставката на хранителни продукти,  липсват разписани  процедурни правила при рекламация  приложими  към настоящата обществена поръчка.
Предложен е план график за времето на доставка до ДГ 141 с приложени разпечатки от bg.maps на изброени маршрути с указани разстояния и ориентировъчни времена за пътуване. За осигуряване на доставките, участника предлага 4 броя специализирани автомобила. Представена е стратегия за оценка и управление на рисковете при изпълнение на поръчката.
Въз основа на гореизложените констатации и в съответствие с утвърдената методика за оценяване от възложителя, комисията единодушно реши офертата на „Бети-М“ ЕООД да получи  15  точки
Срок за изпълнение на доставка по заявка – 8 часа. 

Срок за реакция в случай на рекламация – 1 час от установяване на некачествената стока ат възложителя. Съгласно методиката за оценка на офертите по показател А3 участника получава – 5 т.
Срок за реакция в случай на спешна доставка при извънредни ситуации - 1 ч. Съгласно методиката за оценка на офертите по показател  А 2 участника получава – 5 т.
II Концепция за организация на доставката на храни предложена от „Джое Кетъринг“ ЕООД

В уводната част участникът изцяло е преписал текста от Образец на оферта към документацията за участие. Участника гарантира, че поддържа достатъчно количество хранителни продукти на склад в базата си кухня майка в 23 СУ, в резултат на което може да реагира бързо и да замени дадена стока с друга, годна за консумация.
На стр. 42 от обяснителната записка за организация на доставката на храни, участника описва, че доставката на храни при рекламации ще се извършва  до 199 ОУ, който обект не е предмет на поръчката, т.е. участника не е взел предвид и не е  отчел местоположението /отдалечеността/ на детското заведение. 

Предложения план график на извършване на доставките е общ, който се отнася за всички клиенти на дружеството.
Комисията констатира, че в концепцията за организация на доставката на хранителни продукти,  липсват разписани  процедурни правила при рекламация  и замяна на продукти, приложими  към настоящата обществена поръчка.

Налице е разминаване в сроковете за срок за реакция в случай на рекламация като в концепцията е даден срок 10 мин., а в офертата е 1 ч.

Приложени разпечатки от bg.maps на изброени маршрути с указани разстояния и ориентировъчни времена за пътуване. За осигуряване на доставките, участника предлага 6 броя специализирани автомобила. Представена е стратегия за оценка и управление на рисковете при изпълнение на поръчката.

Въз основа на гореизложените констатации и в съответствие с утвърдената методика за оценяване от възложителя, комисията единодушно реши офертата на „Джое Кетъринг“ ЕООД да получи  10  точки.

- срок за изпълнение на доставката по заявка – 24 ч.

- срок за изпълнение на спешни доставки  в извънредни ситуации – 1 ч. Съгласно методиката за оценка на офертите по показател А2 участника получава – 5 т.
- срок за реакция в случай на рекламация – 1 ч. Съгласно методиката за оценка на офертите по показател  А 3 участника получава – 5 т.
III. Концепция за организация на доставката на храни предложена от „Аллур“ ООД.

В уводната част на предложението, участникът е направил кратка анотация представяща данни за предмета на дейност и придобития от дружеството дългогодишен  опит в доставката на храни за детски и учебни заведения. Направено е кратко представяне на техническите възможности и квалификацията на персонала в дружеството. Описание на складовата база, с посочен маршрут до ДГ 141. Изброен е екипа и отговорните лица, които са запознати с всички детайли по конкретните отношения между страните, като същите ще отговарят за доставката на храни. Дадена е гаранция, че всеки доставен продукт ще бъде  с остатъчен срок на годност не по-малко от 70 % към датата на доставка.
Налице и система за управление на критичните точки с идентифициране на потенциалните критични точки при изпълнение на договора и мерки за намаляването им. Обработка на заявки, подготовка за експедиция, доставка.

Ресурси за изпълнение на договора – изброени са екип от човешки ресурси, които притежават нужната квалификация и опит.  Налице е обезпеченост  с хладилни автомобили, офис оборудване, склад с хладилни камери с техника за видеонаблюдение. В графичен вид е представена технологична схема за приемане, складиране и транспорт на хранителни продукти с описана организация на доставянето, като доставката ще се извършва от 06.30 до 7.30 ч. Изброени са нормативните разпоредби относими към предмета на поръчката, като дружеството заявява за стриктното им спазване. Предложен е план график за времето на доставка до ДГ № 141 с приложени разпечатки от bg.maps на изброени маршрути с указани разстояния и ориентировъчни времена за пътуване. За осигуряване на доставките, участника предлага хладилни автомобили, които са специално пригодени за превоз на хранителни продукти с различен температурен режим и хладилният товарен отсек е преграден разделен на две.

Представена е таблица, в която са описани рисковете/критични точки, с направена оценка на степента на въздействие и вероятността на възникване, контролни дейности и мерки за недопускане.

Разписани са процедурни правила при рекламация  и замяна на продукти, приложими  към настоящата обществена поръчка.

 Въз основа на гореизложените констатации и в съответствие с утвърдената методика за оценяване от възложителя, комисията единодушно реши офертата на   „Аллур“ ООД да получи  30  точки.
- срок за изпълнение на доставката по заявка – 1 ч.

- срок за изпълнение на спешни доставки  в извънредни ситуации – 1 ч. Съгласно методиката за оценка на офертите по показател А2 участника получава – 5 т.
- срок за реакция в случай на рекламация – 1 ч. Съгласно методиката за оценка на офертите по показател  А 3 участника получава – 5 т.
IV. Концепция за организация на доставката на храни предложена от ЕТ „Македония – Иван Даньовски“.
В уводната част на предложението, участникът е направил кратка анотация представяща данни за предмета на дейност и придобития от дружеството дългогодишен  опит. Като допълнителен предмет на дейност на дружеството е търговия на едро с хранителни продукти,  налице е обект /склад/ за търговия с храни с необходимото техническо оборудване. В дружеството са въведени процедури за управление на качеството, безопасност на храните и контрол на критичните точки ISO 9001:2015 ISO 22000:2005 и НАССР система. Обработка на заявките с изброени видове рискове които биха могли да настъпят при изпълнение на доставките и контролни дейности, които участника планира да осъществи с цел осигуряване на правилна, ефективна и срочна обработка на постъпилите заявки. Участника притежава софтуерна складова програма, която позволява непрекъснат контрол върху вида, количеството и местоназначението за доставка.
Процедура при подготовка за експедиция на хранителни продукти е обща без конкретика, липсва дори и най-малка индикация, която да насочва, че тези общи, добре разписани процедурни правила  са приложими  към настоящата обществена поръчка и биха били ефективни при използването и прилагането им точно по отношение на детската градина. Налице е план график за извършване на доставката. Процедурата при рекламация и замяна на продукти  е с  общо описание. Не става ясно какъв  ще е качествения контрол на хранителните продукти, които ще се доставят до обекта. 
Участникът е представил общо описание, касаещо принципни мерки и контролни дейности за всички негови потребители.

- срок за изпълнение на доставката по заявка – 48 ч.

- срок за изпълнение на спешни доставки  в извънредни ситуации – 1 ч. Съгласно методиката за оценка на офертите по показател  А 2 участника получава – 5 т.
- срок за реакция в случай на рекламация – 1 ч. Съгласно методиката за оценка на офертите по показател  А 3 участника получава – 5 т.
Въз основа на гореизложените констатации и в съответствие с утвърдената методика за оценяване от възложителя, комисията единодушно реши офертата на   ЕТ „Македония – Иван Даньовски“ да получи  15  точки.
Комисията приключи работата си на 23.05.2019 г. в 11.00 ч.

Настоящият протокол да се изпрати до всички участници в процедурата. 

Отваряне на ценовите оферти на допуснатите участници ще се извърши на 31.05.2019 г. от 9.00 ч. в ДГ № 141, канцелария.
КОМИСИЯ:

Председател: Ивана Минкина – гл. юр-лт район „Лозенец“

Членове: 1.Симка Стефанова – счетоводител ДГ № 141

 
     2. Рени Дренкова – нач. отдел „Образование“ район „Лозенец“


     3. Ирина Маринова – председател на ОС


     4. Антоанета Николова – чл. на родителски актив


     5. Мая Костова 

